
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02672/2013-04
04.07.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 04.07.2014. године, донела је

О Д Л У К У

о акредитацији студијског програма
основних академских студија
Утврђује се да УНИВЕРЗИТЕТ УНИОН – РАЧУНАРСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БЕОГРАД, КНЕЗ МИХАЈЛОВА 6/6,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 102971356, Матични број: 17489453,  испуњава прописане стандарде за акредитацију студијског програма: основне академске студије – РАЧУНАРСКО ИНЖЕЊЕРСТВО у оквиру поља техничко-технолошких наука и то за упис 25 (двадесетпет) студената у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ УНИОН – РАЧУНАРСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БЕОГРАД, КНЕЗ МИХАЈЛОВА 6/6,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 25.12.2013. године поднела захтев за акредитацију студијског програма основне академске студије – РАЧУНАРСКО ИНЖЕЊЕРСТВО у оквиру поља техничко-технолошких наука под бројем 612-00-02672/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ УНИОН – РАЧУНАРСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм је  у техничко технолошком пољу  што је у складу са законом и листом области коју је утврдио Национални савет. Назив дипломе    ДИПЛОМИРАНИ ИНЖЕЊЕР ЕЛЕКТРОТЕХНИКЕ И РАЧУНАРСТВА је у складу са листом звања коју је утврдио Национални савет, а дужина студија 4 године и 240 ЕСПБ је у складу са законом.  Програм је прихваћен на Сенату Универзитета Унион у Београду, на основу предлога Наставно научног већа Рачунарског факултета.
Студијски програм садржи све елементе предвиђене законом. Понуда послова, кретање на тржишту, као и трендови у привреди и друштву недвосмислено указују на потребу за школовањем кадрова из области рачунарства и рачунарских технологија. Сврха студијског програма је јасно дефинисана и у складу је са задацима установе.

Циљеви студијског програма су у потпуном складу са основним задацима и циљевима Рачунарског факултета. Представљени курикулум омогућава стицање постављених компетенција. Информатор садржи податке о успешним бившим студентима. Ипак, све се односи на некада успешне студенте. Добро су дефинисане опште и специфичне компетенције. Додатак дипломи постоји и има детаљну форму. Можда је могао да буде попуњен са једним примером. Из курикулума се јасно види распоред предмета по семестрима, фонд часова и број ЕСПБ и ту је задовољена законска форма. Обезбеђен је минимални фонд од 20 часова наставе недељно. Према структури предмета правилно је одрђен фонд часова предавања и вежби. Фиксно је постављено да су 50% часова предавања. Представљени курукулуми су углавном добри, структурирани су према захтевима из стандарда. Наведена је одговарајућа литература у којој су највећем броју случајева заступљена са једном књигом, што је лоше. Скоро да нема књига са ауторима са РАФ-а. Код предмета Дигитална обрада сигнала, Физичка електроника, завршни испит је сврстан у предиспитне обавезе. Постоји и опис праксе и завршног рада. Структура предмета је следећа: АО 15%; ТМ 20%; НС 35%; СА 30%. Од 240 ЕСПБ изборним предметима се стиче 51 ЕСПБ што је више од 20% укупних ЕСПБ.

Програм нуди образовање из актуелне области. Ипак, у односу на хардвер, софтвер је далеко актуелнији у нашим условима. Програм је усаглашен са другим програмима на истој институцији. Омогућава проходност ка последипломској настави и докторским студијама. Предложени програм је упоредив са сличним програмима на иностраним високошколским установама. Наведена су 4, а у прилогу дата 3 студијска програма. Тражи се упис 25 студената. Настава се реализује у две смене. Постоји пријемни испит из математике и информатике.

Постоје специфичности предмета које су изражене различитим бројем поена за поједине преиспитне и испитне активности. Испуњени су законски предуслови према стандарду. Испоштован је однос 30 до 70 поена за предиспитне обавезе. Просечна оцена на предметима је у реду (око 7,7). Оно што  је невероватно мала пролазност. На пример, од 25 студената, 17 није стекло услове за прелазак на другу годину. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита.

Просечно оптерећење наставника на овом студијском програму је 2,11. Пошто је просечан број часова предавања у семестру недељно 10 и има 4 године то је 40 часова на 19 приказаних наставника. Укупан број наставника на овом студијском програму је 14 стално запослених и 5 са делом радног времена. У тексту стандарда 9 стоји да је то 12 наставника и још 6 са делом радног времена. Проценат наставе наставника са пуним фондом часова је 80%. Нема наставника који премашује границу од 6 или12 часова недељно. Сви наставници су доктори наука, изузев професора страног језика. Укупан број сарадника је 10. Са пуним радним временом је 6. Њихово просечно оптерећење на овом студијском програму је 4. Квалификације наставника су делом одличне, а делом на граници (због радова у Metalurgia International). Величина група за предавања и вежбе потпуно одговара техничком пољу. Овде се тражи упис 25 студената, па су задовољени и критеријуми да је у рачунарској сали једна група.

Укупно за овај студијски програм на располагању је 274,54 м2. Ако се настава реализује у две смене, по студенту је то више од 2м2. Установа има обезбеђене амфитеатре (3 амфитеатара), 9 учионица, 6 рачунарских учионица итд. Обезбеђено је довољно простора за наставнике. Рачунарска опрема је савремена.

Постоје библиотечки ресурси релевантни за извођење студијског програма. остоји литература. Предавачи углавном нису аутори литературе. Код курикулума, предмет је покривен углавном са књигом једног аутора.

У документацију су дати: Извештај о самовредновању; Стратегија обезбеђења квалитета;  Правилник о уџбеницима и Одлука о образовању комисије за квалитет. Председник комисије и његов заменик нису запослени са пуним радним временом у институцији. За праћење квалитета студијског програма врши се анкетирање студената.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  УНИВЕРЗИТЕТ УНИОН – РАЧУНАРСКИ ФАКУЛТЕТ за студијски програм основне академске студије – РАЧУНАРСКО ИНЖЕЊЕРСТВО у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

- високошколској установи

У В Е Р Е Њ Е

УНИВЕРЗИТЕТ УНИОН – РАЧУНАРСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БЕОГРАД, КНЕЗ МИХАЈЛОВА 6/6,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 102971356, Матични број: 17489453, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма основне академске студије – РАЧУНАРСКО ИНЖЕЊЕРСТВО у оквиру поља техничко-технолошких наука и то за упис 25 (двадесетпет) студената у седишту Установе. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

